Songen Tusk

«Tusk» er ein song av Fleetwood Mac frå 1979 på albumet med same namn. Songen vart gjeven ut på singel, og denne nådde åttandeplassen på singellista i USA, sjetteplassen i Storbritannia og tredjeplassen i Australia og Canada. Det var ein av dei første songane som vart gjeven ut etter å ha blitt digitalt miksa ned frå ei opphavleg analog kjelde.http://www.discogs.com/Fleetwood-Mac-Tusk/release/774248

Historie

Bandet var på leit etter eit tittelspor for albumet deira, som ikkje hadde fått namn enno, og Mick Fleetwood føreslo at dei nytta eit riff som Lindsey Buckingham brukte å spele under lydsjekkane føre øvingane deira. Produsentane Richard Dashut og Ken Caillat skapte så ein trommedriven produksjon. 

Singelen vart spelt inn på konsert i lag med ein video frå Dodger Stadium (utan publikum) i Los Angeles i samarbeid med University of Southern California Trojan Marching Band. Framføringa vart òg filma og gjeven ut som musikkvideo for songen. John McVie var på Tahiti under innspelinga på Dodger Stadium, men er representert i videoen av ein pappfigur som vert boren rundt av Mick Fleetwood og seinare står mellom resten av bandmedlemmane.

Singelen vart gjeven ut med to forskjellige omslag i mange land. 

Medverkande
 Lindsey Buckingham – gitar, Kleenex-boks, vokal
 Christine McVie – klaverinstrument, korvokal, trekkspel (berre konsertversjonar)
 Stevie Nicks – korvokal
 John McVie – bassgitar
 Mick Fleetwood – trommer, perkusjon
 USC Trojan Marching Band – perkusjon, messingblåsarar

Kjelder
Denne artikkelen bygger på «Tusk (song)» frå ,  den 11. august 2015. 
 oppgav desse kjeldene:

Bakgrunnsstoff


Kategori:Fleetwood Mac-songar
Kategori:Songar frå 1979
Kategori:Singlar frå 1979
Kategori:Songar skrivne av Lindsey Buckingham
Kategori:Songar produserte av Ken Caillat
Kategori:Songar produserte av Richard Dashut
Kategori:Warner Bros. Records-singlar